ZAPISNIK
        s 32. sjednice Vijeća Gradske četvrti Črnomerec,
održane 30. rujna 2019. u prostorijama Područnog ureda Črnomerec, Trg                          	                 Francuske Republike 15/1, s početkom u 16:00 sati



Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden, Tomislav Domes, Vlado Crkvenac, Maja Čižić, Josip Jelić, Hana Jušić,  Tamara Čubretović, Branko Matun, Ana Marija Pilaš, i Miroslav Šurbek 

Nenazočni članovi Vijeća Gradske četvrti Črnomerec: Tomislav Kolačny i Siniša Ružić

Ostali nazočni: Branko Ferina, potpredsjednik VMO Medvedgrad, Vesna Brezić, članica VMO Kustošija Centar, Mira Validžić, stanarka ulice Prilaz baruna Filipovića, Snježana Ordanić, voditeljica Područnog odsjeka Črnomerec i Natalija Vidak stručni referent za rad mjesne samouprave.

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 31. sjednice na glasovanje.

Jednoglasno usvojen Zapisnik s 31. sjednice.

Predsjednik daje dopunu dnevnog reda  točkom 8. Kustošijanska ulica – postavljanje nadzornih kamera te daje dnevni red na usvajanje. 

Jednoglasno  usvojen slijedeći


1. Nacrt konačnog prijedloga odluke o izmjenama i dopunama odluke o donošenju
Generalnoga urbanističkog plana Grada Zagreba
2. Organizacija festivala „Kaj Kustošija“ u suradnji sa Društvom Kustošijanaca i KUD Kustošija – donošenje zaključka
3. Korištenje sredstava s pozicije „ostali nespomenuti rashodi poslovanja „ za OŠ Kustošija 
4. Prijedlog  lokacija za reciklažno dvorište – donošenje zaključka
5. Prijedlog lokacija za postavljanje podzemnih spremnika za odvojeno prikupljanje otpada na području Gradske četvrti Črnomerec – donošenje zaključka
6. INSTAL PROMET KANIŽAJ  d.o.o., k. č. 3185 k.o. Črnomerec, - donošenje zaključka o  očitovanju na postojanje interesa
7. Kvaternikova 9  i 49, postavljanje  uspornika – donošenje zaključka
8. Kvaternikova ulica – postavljanje nadzornih kamera
9. Informacije, pitanja i prijedlozi



Ad.1. Nacrt konačnog prijedloga odluke o izmjenama i dopunama odluke o donošenju
Generalnoga urbanističkog plana Grada Zagreba


Predsjednik kratko obrazlaže Zaključke mjesnih odbora te otvara raspravu.
U raspravi sudjelovali: Hana Jušić, Josip Jelić i Vlado Crkvenac.

Predsjednik daje prijedlog Zaključka na glasovanje.

S 9 glasova ZA, 2 PROTIV i 1 SUZDRŽANIM usvojen slijedeći

Z A K LJ U Č A K

o mišljenju na Nacrt konačnog prijedloga odluke o izmjenama i dopunama  Odluke o donošenju Generalnog urbanističkog plana Grada Zagreba
 
1. Vijeće Gradske četvrti Črnomerec raspravljalo je o Nacrtu konačnog prijedloga odluke o izmjenama i dopunama Odluke o donošenju Generalnog urbanističkog plana Grada Zagreba
 
2. Vijeće daje pozitivno mišljenje na  Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana Grada Zagreba. 

3. Vijeće traži da se u navedeni Nacrt prijedloga uvrste i slijedeće primjedbe: 

-   prenamjenu k. č. 2308 k.o. Mikulići iz zone Z u zonu R1.
    obrazloženje: Vijeće predlaže navedenu prenamjenu iz razloga da za izgradnju 
    sportske dvorane ima dovoljno osigurane površine kao i za  prateće sadržaje.     
         -  prenamjena k. č. 648/1 k.o. Gornje Vrapče iz zone R2 u zonu D2  na zahtjev Damira 
    Blažića, Kustošijanska 343
   obrazloženje: Vijeće podržava prijedlog o prenamjeni iz zone R2 u zonu D2 obzirom 
    da se na navedenoj čestici planira graditi dom za starije kojih nedostaje na području 
     Gradske četvrti Črnomerec. 
· prenamjenu iz zone Z2  i D5 u zonu M1 i S za k. č. 3570 k.o. Mikulić (u naravi parcela na Šestinskom dolu) 
obrazloženje: prijedlog je prihvatljiv jer se lijevo i desno od navedene čestice, nalazi  zoni M1 te nije logično da se zona M1 prekida samo na jednoj čestici, a ista posjeduje svu komunalnu infrastrukturu. 
· prenamjenu zone Z u zonu S za k.č. 626 k.o. Gornje Vrapče na zahtjev Željka 
      Crnkovića
· prenamjena  k. č. 2098/1 k.o. Mikulići iz zone Z u zonu S na  zahtjev Antonije Makar, iz Zagreba, Mikulići Gornji 10A

4. Ovaj Zaključak dostavit će se Gradskom uredu za strategijsko planiranje i razvoj Grada  na daljnje postupanje.



Ad.2. Organizacija festivala „Kaj Kustošija“ u suradnji sa Društvom Kustošijanaca i 
          KUD    Kustošija

Predsjednik  otvara raspravu.
U raspravi sudjelovali: Josip Jelić, Miroslav Šurbek, Tomislav Domes, Hana Jušić i Ljiljana Peršinec.
Predsjednik daje prijedlog Zaključka na glasovanje.
S 10 glasova ZA i 2 PROTIV usvojen slijedeći


Z A K L J U Č A K
    o sudjelovanju u organizaciji festivala KAJ KUSTOŠIJA i 
korištenju sredstava s pozicije „ostali nespomenuti rashodi poslovanja“

1. Vijeće prihvaća da sudjeluje u organizaciji festivala „Kaj Kustošija“ i suglasno je s Programom održavanja.

2. Vijeće odobrava korištenje sredstava iz Razdjela Proračuna Grada Zagreba 0502 Pozicije 139-3299  Vijeća Gradske četvrti Črnomerec, za organizaciju  festivala „Kaj Kustošija“, 24. 11. 2019.,  u iznosu od  50.000,00 kn.  

     3.	Ovaj se Zaključak dostavlja  Gradskom uredu za mjesnu samoupravu na postupanje.


Ad.3. Korištenje sredstava s pozicije „ostali nespomenuti rashodi poslovanja „ za OŠ Kustošija“ 

Predsjednik kratko obrazlaže traženo te otvara raspravu.
U raspravi sudjelovali Ljiljana Peršinec i Zdravko Banožić.

Predsjednik daje prijedlog Zaključka na glasovanje

Jednoglasno usvojen slijedeći


Z A K L J U Č A K

    o korištenja sredstava s pozicije „ostali nespomenuti rashodi poslovanja“

1. Vijeće odobrava korištenje sredstava iz Razdjela Proračuna Grada Zagreba 0502 Pozicije 131-3299  Vijeća Gradske četvrti Črnomerec, prema ponudi CARUZO d.o.o., Zagreb, Bijenik 154,  u iznosu od 4.000,00 kn,  OŠ Kustošija za prijevoz učenika Zagreb- Slavonski Brod - Zagreb.   

2. Ovaj se Zaključak dostavlja  Gradskom uredu za mjesnu samoupravu na postupanje.


	Ad.4. Prijedlog  lokacija za reciklažno dvorište

Predsjednik otvara raspravu.
U raspravi sudjelovali: Josip Jelić, Martin Postružin i Ljiljana Peršinec.
Predsjednik daje prijedlog Zaključka na glasovanje.

Jednoglasno usvojen slijedeći



Z A K LJ U Č A K 
o   k. č. 6929/1  k.o. Vrapče

1. Vijeće je predložilo za postavljanje reciklažnog dvorišta lokaciju u Sokolskoj ulici na k. č. 6929/1 k.o. Vrapče, vlasništvo Hrvatskih željeznica. Na zatraženu suglasnost dobili smo odgovor da je navedena čestica dana u najam Gradu Zagrebu.

2. Vijeće traži očitovanje što je planirano na navedenoj čestici, obzirom da je HŽ izdao i Posebne uvijete gradnje. 

3.  Ovaj Zaključak dostaviti će se Gradskom uredu za mjesnu samoupravu, Gradskom uredu za prostorno uređenje, izgradnju Grada, graditeljstvo, komunalne poslove i promet,  Gradskom uredu za imovinsko pravne poslove i imovinu Grada. 

U 16,20 sati na sjednicu dolazi Maja Čižić.


Ad.5. Prijedlog lokacija za postavljanje podzemnih spremnika za odvojeno prikupljanje otpada na području Gradske četvrti Črnomerec

Predsjednik čita prijedlog Zaključka te otvara raspravu.
U raspravi sudjelovali: Josip Jelić, Miroslav Šurbek, Ljiljana Peršinec, Vlado Crkvenac i Maja Čižić.
Predsjednik daje prijedlog Zaključka na glasovanje.
Jednoglasno usvojen slijedeći


Z A K LJ U Č A K 
		   o prijedlogu lokacija za postavljanje podzemnih spremnika 

1. Vijeće na temelju prijedloga Vijeća Mjesnih odbora i članova vijeće Gradske četvrti predlaže slijedeće lokacije za postavljanje podzemnih spremnika:

· Ulica grada Mainza 24
· Ulica grada Mainza – Slovenska ulica
· Trg Hrvatskih obrambenih snaga
· Bračunova (Terminal Črnomerec)
· Ulica Petra Zrinskog 
· Prilaz baruna Filipovića 10 – 12
· Vinogradska cesta nasuprot KB Sestara Milosrdnica
· Šestinski dol  54
· Kustošijanska ulica – Vatrogasna ulica 
· Ilica - Sveti Duh
· Ulica Gjure Szaba


2. Ovaj Zaključak dostaviti će se Gradskom uredu za mjesnu samoupravu i    
       Zagrebačkom holdingu d.o.o. Podružnica Čistoće.  

	Ad. 6.  INSTAL PROMET KANIŽAJ  d.o.o., k. č. 3185 k.o. Črnomerec 

Predsjednik smatra da treba podržati Zaključka MO „Bartol Kašić“ te otvara raspravu.
U raspravi sudjelovali: Maja Čižić, Miroslav Šurbek i Vlado Crkvenac.
Predsjednik daje prijedlog Zaključka na glasovanje.

Jednoglasno usvojen slijedeći

          Z A K LJ U Č A K
             o očitovanju na raspisivanje javnog natječaja
            k. č. 3185  k.o. Črnomerec

1. Vijeće Gradske četvrti Črnomerec je raspravljalo o dopisu Gradskog ureda za imovinsko - pravne poslove i imovinu Grada,  kojim se traži očitovanje za raspisivanje javnog natječaja za prodaju k. č. 3185  k.o. Črnomerec, i Zaključku Vijeća Mjesnog odbora „Bartol Kašić“.            

2. Vijeće podržava  Zaključak  Vijeća Mjesnog odbora „Bartol Kašić“ te nije suglasno sa raspisivanjem javnog natječaja za prodaju k. č. 3185  k.o. Črnomerec. Navedeno  zemljište graniči sa ulazom  u neboder  na adresi Prilaz baruna Filipovića 13, te po istom prolazi i vatrogasni  put.  

3. Ovaj Zaključak dostaviti će se Gradskom uredu za imovinsko pravne poslove i imovinu Grada  na daljnje postupanje. 
  

	Ad.7. Kvaternikova 9  i 49, postavljanje  uspornika

Predsjednik otvara raspravu.
U raspravi sudjelovali: Josip Jelić, Zdravko Banožić, Ljiljana Peršinec, Maja Čižić i Vlado Crkvenac.
Predsjednik daje prijedlog Zaključka na glasovanje.

S 11 glasova ZA i 2 SUZDRŽANA usvojen slijedeći

               Z A K LJ U Č A K
             o mišljenu na postavljanju uspornika, Kvaternikova ulica 9 - 49 


1. Vijeće je razmotrilo dopis  Gradskog ureda za prostorno uređenje, izgradnju Grada, graditeljstvo, komunalne poslove i promet, Zaključak Vijeća Mjesnog odbora Gornje Kustošije  i peticiji građana o postavljanju uspornika u Kvaternikovoj ulici 9 - 49.  

2.  Vijeće ne podržava postavljanje uspornika u Kvaternikovoj ulici 9 – 49, jer smatra da je dostavljeno premalo potpisa (13 osoba). Vijeće je mišljenja da je uspornike potrebno postaviti samo u blizini vrtića, škola, bolnica, domova zdravlja.    

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 
Ad.8. Kvaternikova ulica – postavljanje nadzornih kamera

Predsjednik otvara raspravu.
U raspravi sudjelovali: Martin Postružin, Vlado Crkvenac, Ljiljana Peršinec, Maja Čižić i Miroslav Šurbek.
Predsjednik daje prijedlog Zaključka na glasovanje.

Jednoglasno usvojen slijedeći

          Z A K LJ U Č A K

             o postavljanju nadzornih kamera u Kustošijanskoj ulici kod kbr. 373 

1. Vijeće Gradske četvrti Črnomerec je raspravljalo o problemu dovoza glomaznog otpada u Kustošijanskoj ulici kod kbr. 373.  

2. Vijeće traži da se postave nadzorne kamere  te da komunalno redarstvo češće obilazi navedenu lokaciju.  

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za komunalno i prometno redarstvo na daljnje postupanje. 


Ad.9. Informacije, pitanja i prijedlozi

Predsjednik obavještava prisutne vezano uz uređenje Terminala Črnomerec



Obzirom da se nitko ne javlja za riječ predsjednik zatvara sjednicu.
 
Sjednica je završila u 17.30 sati.


Zapisnik sastavila:
Natalija Vidak

								        Predsjednik Vijeća 
                                                                                         	             Gradske četvrti Črnomerec

								         Martin Postružin

KLASA: 026-02/19-001/375
URBROJ: 251-06-11-3-19-3 
Zagreb, 15. listopada 2019.			

